Σιδηροδρομικός Σταθμός Νάουσας

Ο Σιδηροδρομικός Σταθμός Νάουσας αποτελεί σιδηροδρομικό σταθμό επί της γραμμής Θεσσαλονίκης - Φλώρινας, ο οποίος εξυπηρετεί το αστικό κέντρο της Νάουσας του Νομού Ημαθίας. 

Ο Σταθμός τοποθετείται ανατολικά και εκτός της πόλης της Νάουσας, πλησίον της επαρχιακής οδού Βέροιας - Σκύδρας. Με τον εκσυγχρονισμό της γραμμής στις αρχές του 2000, ο σταθμός έχει ενταχθεί ως στάση της Γραμμής 2 (σύνδεσμος=Γραμμή_Π2_(Προαστιακός_Θεσσαλονίκης)|20x20εσ) του Προαστιακού σιδηρόδρομου Θεσσαλονίκης και εξυπηρετείται με δρομολόγια προς Έδεσσα και Θεσσαλονίκη.

 Ιστορικό 

 19ος Αιώνας 
Από τα μέσα του 19ου αιώνα υπήρχαν σχέδια για τη δημιουργία ενός ενιαίου σιδηροδρομικού δικτύου που θα διέσχιζε όλες τις περιοχές της ευρύτερης Μακεδονίας. Παρ' όλα αυτά, η στασιμότητα παρέμεινε μέχρι την τελευταία δεκαετία του 19ου αιώνα, όπου η Οθωμανική Υψηλή Πύλη ανέθεσε στη Deutsche Bank την εκτέλεση ενός σιδηροδρομικού δικτύου ως παρακλάδι του ήδη υφιστάμενου Σιδηροδρόμου της Ανατολής, με τη δυνατότητα επέκτασης προς τα δυτικά παράλια,

Ο Σιδηροδρομικός Σταθμός της Νάουσας χτίστηκε το 1891 ως μέρος της υποδομής της νέας σιδηροδρομικής γραμμής Θεσσαλονίκης-Μοναστηρίου και ολοκληρώθηκε το 1894, ανοίγοντας τον δρόμο για τη σιδηροδρομική σύνδεση προς τη Φλώρινα.

 20ος Αιώνας 
Κατά την διάρκεια του 20ου αιώνα, ο σταθμός αποτέλεσε σημαντικό παράγοντα μετακίνησης τόσο των εμπορευμάτων όσο και των επιβατών. Ιδιαίτερα, σε περιόδους κρίσεις (πόλεμους, οικονομικές κρίσεις), ο σιδηροδρομικός σταθμός αποτέλεσε κύρια είσοδο ανεφοδιασμού με εφόδια και υλικό.

 21ος Αιώνας 
Κατά τα πρώτα έτη του 21ου αιώνα, το σύνολο της σιδηροδρομικής γραμμής αναβαθμίστηκε και ο σταθμός εντάχθηκε στο δίκτυο του Προαστιακού Θεσσαλονίκης ως στάση της Γραμμής 2 (σύνδεσμος=Γραμμή_Π2_(Προαστιακός_Θεσσαλονίκης)|20x20εσ).

 Αναστολή λειτουργίας Σταθμού (2021) 
Στα πλαίσια της γενικότερης υποχρηματοδότησης και περικοπών της δεκαετίας της κρίσης και των περιορισμών κατά την διάρκεια της πανδημίας του COVID-19, ο σταθμός ανέστειλε την λειτουργία του και αποτέλεσε απλή στάση στο ήδη περιορισμένα εξυπηρετούμενο δίκτυο. 

 Αναστολή δρομολογίων (2023) 
Υπό τον απόηχο του σιδηροδρομικού δυστυχήματος των Τεμπών το 2023 και την γενικότερη υποβάθμιση του σιδηρόδρομου στην Ελλάδα, ο σταθμός είχε αναστείλει την λειτουργία του και τα δρομολόγια διακόπηκαν από τον Μάρτιο του ίδιου έτους μέχρι νεωτέρας.

 Επαναλειτουργία Σταθμού και δρομολογίων (Δεκέμβριος 2023) 
Έπειτα από συντονισμένες ενέργειες επιθεώρησης και επισκευής της γραμμής, ο σταθμός της Νάουσας επαναλειτούργησε και επανδρώθηκε με προσωπικό, ενώ η γραμμή δέχτηκε τα πρώτα ζεύγη δρομολογίων έως την Έδεσσα, έπειτα από παύση 3 ετών.

 Δομή σταθμού 
Το κτηριακό Συγκρότημα του Σιδηροδρομικού Σταθμού Νάουσας, αποτελείται από ένα κεντρικό κτήριο επιβατών, από ορισμένα βοηθητικά κτήρια, αποθήκες, διαθέτει 8 παρακαμπτήριες γραμμές καθώς και 2 αποβάθρες. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|949x949εσ

Υπηρεσίες
Ο σταθμός της Νάουσας από το 2010 εξυπηρετεί δρομολόγια του Προαστιακού Σιδηρόδρομου Θεσσαλονίκης ως τερματικός σταθμός ενώ έως το 2020 εξυπηρετούνταν δρομολόγια ταχείας μεταφοράς σε περιοχές δυτικά έως την Φλώρινα.

Παραπομπές

Νάουσα
Ναουσα
Ναουσα
Ναουσα